cyanic-selkie/wikianc huggingface dataset:
ইসলামি সহযোগিতা সংস্থার সদস্য রাষ্ট্র
২০১৩ সালের হিসাবে ওআইসি সদস্য দেশগুলোর সমষ্টিগত জনসংখ্যা ১.৮+ বিলিয়নের বেশি।
অশ্বিন হেব্বার
অশ্বিন হেব্বার (জন্ম ১৫ নভেম্বর ১৯৯৫) একজন ভারতীয় প্রথম-শ্রেণীর ক্রিকেটার যিনি অন্ধ্র প্রদেশের হয়ে খেলেন। তিনি ২০১৮-১৯ বিজয় হাজারে ট্রফিতে অন্ধ্র প্রদেশের হয়ে আট ম্যাচে ২৯৯ রান নিয়ে সর্বোচ্চ রান সংগ্রাহক ছিলেন। ২০২২ সালের ফেব্রুয়ারিতে, ২০২২ ইন্ডিয়ান প্রিমিয়ার লিগ প্রতিযোগিতার নিলামে দিল্লি ক্যাপিটালস তাকে কিনে নেয়।
১৩২১
১৩২১ গ্রেগরীয় বর্ষপঞ্জির একটি সাধারণ বছর।
কেন্দ্র-ডানপন্থী রাজনীতি
১৭৮০ থেকে ১৮৮০-র দশক পর্যন্ত, পশ্চিমা বিশ্বে সামাজিক শ্রেণী কাঠামো ও অর্থনৈতিক ব্যবস্থায় একটি পরিবর্তন আসে, আভিজাত্য ও বাণিজ্যবাদ থেকে সরে গিয়ে পুঁজিবাদের দিকে ঝুঁকে পড়ে।  পুঁজিবাদের দিকে এই সাধারণ অর্থনৈতিক পরিবর্তন কেন্দ্রীয়-ডানপন্থী আন্দোলনগুলোকে প্রভাবিত করে, যেমন যুক্তরাজ্যের কনজারভেটিভ পার্টি ও মার্কিন যুক্তরাষ্ট্রের রিপাবলিকান পার্টি, যাঁরা পুঁজিবাদের সমর্থনকারী হিসেবে প্রতিক্রিয়া জানায়।
কেন্দ্র-ডানপন্থী হিসাবে চিহ্নিত ভাবাদর্শসমূহের মধ্যে রয়েছে উদার রক্ষণশীলতাবাদ এবং অন্যান্যগুলোর মধ্যে রয়েছে উদারতাবাদ ও খ্রিস্টীয় গণতন্ত্রের কিছু রূপ। আধুনিক কেন্দ্র-ডানপন্থার অর্থনৈতিক দিকগুলো অর্থনৈতিক উদারতাবাদ দ্বারা প্রভাবিত হয়েছে, যেখানে সাধারণত নব্য উদারতাবাদের সাথে ব্যাপকভাবে জড়িত মুক্ত বাজার, সীমিত সরকারি ব্যয় ও অন্যান্য নীতিগুলো সমর্থন করে। মধ্যম ডানপন্থী রাজনীতি সার্বজনীনভাবে সামাজিকভাবে রক্ষণশীল বা সাংস্কৃতিকভাবে উদার নয় এবং এই ধরনের রাজনীতিতে প্রায়শই ব্যক্তিস্বাধীনতা ও ঐতিহ্যবাদের উপাদানগুলোর সমর্থনের পাশাপাশি রক্ষণশীলতাবাদ ও উদারতাবাদের সংমিশ্রণ ঘটে থাকে।
কেন্দ্র-ডানপন্থী চিন্তাধারার ঐতিহাসিক উদাহরণগুলোর মধ্যে রয়েছে যুক্তরাজ্যের ওয়ান নেশন কনজারভেটিজম, কানাডার রেড টরিস এবং মার্কিন যুক্তরাষ্ট্রে রকফেলার রিপাবলিকান। মার্কিন যুক্তরাষ্ট্রের নিউ ডেমোক্র্যাটরাও সুষম বাজেট, মুক্ত বাণিজ্য, নিয়ন্ত্রণহীনতা ও কল্যাণ সংস্কারসহ কেন্দ্র-ডানপন্থী নীতির বিভিন্ন দিক গ্রহণ করেছে। এই ভাবাদর্শগত দলগুলো দূর-ডান ধারা ও ডানপন্থী জনতুষ্টিবাদের সাথে বিপরীত। তাঁরা ডানপন্থী বৈকল্পিকগুলোর চেয়ে সাংস্কৃতিক উদারতাবাদ ও সবুজ রক্ষণশীলতাবাদকে বেশি সমর্থন করে।
২০১৯ সালের একটি সমীক্ষা অনুসারে, ২০১৮ সালে ২১টি পশ্চিমা গণতন্ত্রে কেন্দ্র-ডান দলগুলোর ভোট শেয়ার ছিল প্রায় ২১%। এটি ১৯৬০ সালের ৩৭% থেকে হ্রাস পেয়েছে।
শাতলা-হারতা-নাথারকান্দা নদী
সাতলা-হারতা-নাথারকান্দী নদী বাংলাদেশের দক্ষিণ-পশ্চিমাঞ্চলের বরিশাল ও পিরোজপুর জেলার একটি নদী।  নদীটির দৈর্ঘ্য ২২ কিলোমিটার, গড় প্রস্থ ১৪১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক শাতলা-হারতা-নাথারকান্দা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৮৫।
প্রবাহ
সাতলা-হারতা-নাথারকান্দী নদীটি বরিশাল জেলার উজিরপুর উপজেলার সাতলা ইউনিয়ন এলাকায় প্রবহমান বিশারকন্দী-বাগধা নদী হতে উৎপত্তি লাভ করেছে। অতঃপর এই নদীর জলধারা উজিরপুর উপজেলায় সাতলা-হারতা নামে এবং বানারীপাড়া উপজেলায় নাথারকান্দা নামে প্রবাহিত হয়েছে। এই নদীর নাথারকান্দা অংশটি পিরোজপুর জেলার নেছারাবাদ উপজেলার সুটিয়াকাঠি ইউনিয়ন অবধি এবং হারতা অংশটি বরিশাল বানারীপাড়া উপজেলার সৈয়দকাঠি ইউনিয়ন অবধি প্রবাহিত হয়ে সন্ধ্যা নদীতে নিপতিত হয়েছে। নদীতে সারাবছর পানিপ্রবাহ পরিদৃষ্ট হয়। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত।
মণিপুর কারিগরি বিশ্ববিদ্যালয়
মণিপুর কারিগরি বিশ্ববিদ্যালয় ভারতের মণিপুরের ইম্ফালে অবস্থিত একটি সরকারি বিশ্ববিদ্যালয়। বিশ্ববিদ্যালয়টি ২০১৬ সালে প্রতিষ্ঠিত হয় এবং এটিই মনিপুরের প্রথম সরকারি বিশ্ববিদ্যালয়। বিশ্ববিদ্যালয়টিতে বি.টেক, সিভিল ইঞ্জিনিয়ারিং, মেকানিক্যাল ইঞ্জিনিয়ারিং, ইলেকট্রিক্যাল ইঞ্জিনিয়ারিং, ইলেকট্রনিক্স ইঞ্জিনিয়ারিং এবং কম্পিউটার সায়েন্স ইঞ্জিনিয়ারিং এর কোর্স চালু রয়েছে।
কাদাখোঁচা
স্কোলোপ্যাসিডি গোত্রের তিনটি গণে মোট ২৫ প্রজাতির পানিকাটা পাখি একত্রে কাদাখোঁচা বা চ্যাগা নামে পরিচিত। এদের সবার খুব লম্বা ঠোঁট থাকে। এছাড়া দেহ কালো, মেটে, সাদা ও বাদামি বর্ণে এমনভাবে চিত্রিত যাতে এরা পরিবেশের সাথে মিশে থাকতে পারে। এদের ঠোঁটের গঠন এমন যাতে খুব সহজে কাদা থেকে পোকামাকড় ও কেঁচো খুঁচিয়ে বের করা যায়। Lymnocryptes গণের প্রজাতিটি শুধু এশিয়া আর ইউরোপে দেখা যায়। আর Coenocorypha গণের অন্তর্ভুক্ত প্রজাতিগুলো নিউজিল্যান্ড ও তৎসংলগ্ন দ্বীপগুলোতে দেখা যায়। অধিকাংশ কাদাখোঁচা স্বভাবে পরিযায়ী। সুস্বাদু মাংসের লোভে মানুষ এদের নির্বিচারে হত্যা করছে।
পেল
কয়েকটি পুরুষ মেরুদণ্ডী ও অমেরুদণ্ডী প্রাণীর বাহ্যিক যৌনাঙ্গ। এটি একটি জননাঙ্গও বটে যা যৌনমিলন এর সময় প্রবেশকারী অঙ্গ হিসাবে কাজ করে। আবার ইউথেরিয়া স্তন্যপায়ীদের ক্ষেত্রে এটি বাহ্য রেচনাঙ্গ হিসাবেও কাজ করে। শিশ্ন সাধারণত স্তন্যপায়ী, সরীসৃপ ও পাখিদের দেহে দেখা যায়।
মানুষের পেল
এটি নলাকার, স্পঞ্জের মত উত্তোলিত পেশি এবং রক্তজালক দিয়ে গঠিত।এটি প্রিপিউস নামে নরম চামড়া দিয়ে ঢাকা থাকে যা সাধারণত যৌনমিলনের সময় আঘাতে কিছুটা খুলে যায়। শিশ্নের সহায়তায় শুক্রাশয়ে উৎপাদিত শুক্র যোনিপথ দিয়ে স্ত্রীযোনিতে স্থানান্তরিত হয়।
আদনান সাবরি
আদনান সাবরি (জন্ম ১ জানুয়ারি ১৯৬৬) একজন পাকিস্তানি প্রাক্তন ক্রিকেটার । তিনি ১৯৮৪ এবং ১৯৮৭ এর মধ্যে মাত্র দুটি প্রথম-শ্রেণীর ক্রিকেট ম্যাচ খেলেন।
নির্মল সিং কাহলোঁ
নির্মল সিং কাহলোঁ ভারতের পাঞ্জাব রাজ্যের শিরোমণি অকালী দলের একজন রাজনীতিবিদ।
সংক্ষিপ্ত জীবনী
নির্মল সিং কাহলোঁ পাঞ্জাব বিধানসভায় ৫ নভেম্বর ১৯৮৫ থেকে ৬ মে ১৯৮৬ খ্রিষ্টাব্দ পর্যন্ত ডেপুটি স্পিকারের দায়িত্ব পালন করেন। তিনি ১৯৯৭ থেকে ২০০২ খ্রিষ্টাব্দ পর্যন্ত পাঞ্জাব সরকারের গ্রামোন্নয়ন ও পঞ্চায়েত মন্ত্রকের দায়িত্ব সামলান। ২০০৭ খ্রিষ্টাব্দ থেকে ২০১২ খ্রিষ্টাব্দ পর্যন্ত তিনি পাঞ্জাব বিধানসভার স্পিকারের দায়িত্ব পালন করেন।  নির্মলকে নিয়োগ সংক্রান্ত এক কেলেঙ্কারিতে অভিযুক্ত করা হয় কিন্তু আদালতে তিনি নির্দোষ প্রমাণিত হন।  তার পত্নী সুরিন্দর কউর কাহলোঁ ২০১৫ খ্রিষ্টাব্দে মৃত্যুবরণ করেন।
পলাশতলী ইউনিয়ন
পলাশতলী ইউনিয়ন বাংলাদেশের ঢাকা বিভাগের নরসিংদী জেলার রায়পুরা উপজেলার অন্তর্গত একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
দর্শনীয় স্থান
১। ঐতিহ্যবাহী পলাশতলী বাজার। ২। পলাশতলী কাসেমুল উলূম দাখিল মাদ্রাসা। ৩। গোবিন্দপুর উচ্চ বিদ্যালয়।
জনপ্রতিনিধি
বর্তমান চেয়ারম্যান-
বব ক্যাটারল
রবার্ট হেক্টর বব ক্যাটারল (Bob Catterall; জন্ম: ১০ জুলাই, ১৯০০ - মৃত্যু: ৩ জানুয়ারি, ১৯৬১) কেপ প্রদেশের পোর্ট এলিজাবেথে জন্মগ্রহণকারী বিখ্যাত দক্ষিণ আফ্রিকান আন্তর্জাতিক ক্রিকেট তারকা ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯২২ থেকে ১৯৩১ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
প্রথম-শ্রেণীর ক্রিকেট
১৯২০-২১ মৌসুম থেকে ১৯৩৩-৩৪ মৌসুম পর্যন্ত বব ক্যাটারলের প্রথম-শ্রেণীর খেলোয়াড়ী জীবন চলমান ছিল। ১৯২০-২১ মৌসুমে ট্রান্সভালের পক্ষে প্রথম-শ্রেণীর ক্রিকেটে অভিষেক ঘটে তার। দুই খেলায় অংশ নিয়ে খুব কমই সফলতা পান। কিন্তু, পরবর্তী মৌসুমে তিনি নিয়মিতভাবে খেলার সুযোগ লাভ করেন ও ধারাবাহিকভাবে রান তুলতে থাকেন। কেবলমাত্র দুইবারই পঞ্চাশোর্ধ্ব ইনিংস খেলেছিলেন। ৪২ ঊর্ধ্ব গড়ে ব্যক্তিগত সর্বোচ্চ করেন ৭৫।
ব্র্যান্ডবার্গেন মসজিদ
ব্র্যান্ডবার্গেন মসজিদ, সুইডেনের স্টকহোমের দক্ষিণে হ্যানিঞ্জ পৌরসভার ব্র্যান্ডবারজেনে অবস্থিত একটি মসজিদ। এটি ব্র্যান্ডবারজেন ইসলামিক অ্যাসোসিয়েশন দ্বারা পরিচালিত একটি মসজিদ।
বব ক্যাটারল
আন্তর্জাতিক ক্রিকেট
সমগ্র খেলোয়াড়ী জীবনে ২৪ টেস্টে অংশগ্রহণ করেছেন বব ক্যাটারল। ২৩ ডিসেম্বর, ১৯২২ তারিখে জোহেন্সবার্গে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৩ ফেব্রুয়ারি, ১৯৩১ তারিখে একই মাঠে ও একই দলের বিপক্ষে সর্বশেষ টেস্টে অংশ নেন তিনি।
ব্র্যান্ডবার্গেন মসজিদ
জামেস্টাউন ফাউন্ডেশনের মতে, মসজিদটি ১৯৯০ এর দশকের প্রথম থেকেই আলজেরিয়ান গ্রুপ ইসলামিক আর্মির (জিআইএ) প্রচারের কেন্দ্র হিসাবে কাজ করেছিল।
বব ক্যাটারল
আন্তর্জাতিক ক্রিকেট
ইংল্যান্ডের বিপক্ষে পাঁচ টেস্টে গড়া এ সিরিজে নিজস্ব প্রথম টেস্টে দুইবারই ব্যাটিং উদ্বোধন করেছিলেন বব ক্যাটারল। প্রথম ইনিংসে স্বাগতিক দক্ষিণ আফ্রিকা দল মাত্র ১৪৮ রানের গুটিয়ে যায়। ৩৯ রান তুলে দলের শীর্ষস্থানীয় রান সংগ্রাহকে পরিণত হন। তবে, হার্বি টেলরের নিখাঁদ ১৭৬ রানের ইনিংসের কল্যাণে ৩৮৭ রানের লক্ষ্যমাত্রা ধার্য করে জয় তুলে নেয়ার কৃতিত্ব দেখায়।
দ্বিতীয় টেস্টটি নিচুমূখী রানের খেলা ছিল। ইংল্যান্ড দল স্বল্প ব্যবধানে এক উইকেটে জয়লাভ করতে সমর্থ হয়। দ্বিতীয় ইনিংসে একটিমাত্র পঞ্চাশোর্ধ্ব ইনিংসের জুটি হয়। দ্বিতীয় উইকেটে ক্যাটারল ও টেলর ১৫৫ রানের জুটি গড়েন। তন্মধ্যে, বব ক্যাটারলের সংগৃহীত ৭৬ রান খেলায় সর্বোচ্চ ছিল। এর বিপরীতে সিরিজের তৃতীয় খেলাটি দ্রুতলয়ে রান তোলার উপযোগী হলেও বৃষ্টির কারণে একদিন নষ্ট হয়ে যাওয়ায় ড্রয়ে পরিণত হয়েছিল।
ব্র্যান্ডবার্গেন মসজিদ
২০০৬ সালের নভেম্বর মাসে ইসলামিক অ্যাসোসিয়েশন, শহরের কেন্দ্রের পাশেই একটি মুসলিম সাংস্কৃতিক কেন্দ্র নির্মাণের অনুমতি পেয়েছিল। সাংস্কৃতিক কেন্দ্রটিতে একটি নামাজের স্থান,সমাবেশ হল, গ্রন্থাগার, রেস্তোঁরা, ব্যায়ামাগার এবং গোসলের স্থান অন্তর্ভুক্ত থাকবে। এটি এই অঞ্চলের মুসলমানদের পাশাপাশি অন্যান্য বাসিন্দাদের জন্য একটি আলোচনাসভার স্থান হিসাবে কাজ করবে।
বব ক্যাটারল
আন্তর্জাতিক ক্রিকেট
তৃতীয় ও চতুর্থ টেস্টের মাঝখানে বব ক্যাটারল ট্রান্সভালের সদস্যরূপে সফররত ইংরেজ দলের বিপক্ষে দ্বিতীয়বারের মতো প্রথম-শ্রেণীর খেলায় অংশ নেন। চতুর্থ টেস্টে ৩১ ও ৮ রান তুলে কম সফলতা পান। চূড়ান্ত খেলায় জিতে ইংল্যান্ড দল সিরিজ জয় করে। এ খেলাতেও তিনি মাঝারিমানের সফলতা পেয়েছিলেন। দুই ইনিংসে ১৭ ও ২২ রান করেন। সামগ্রিকভাবে ৩০.২২ রান গড়ে ২৭২ রান সংগ্রহ করেছিলেন বব ক্যাটারল। দক্ষিণ আফ্রিকা দলের মধ্যে রান সংগ্রহের দিক দিয়ে তৃতীয় ও গড়ের দিক দিয়ে চতুর্থ স্থান দখল করেন তিনি।
ইংল্যান্ড গমন, ১৯২৪
১৯২২-২৩ মৌসুমের শেষদিকে থেকে শুরু করে ১৯২৪ সালে দক্ষিণ আফ্রিকা দলের ইংল্যান্ড গমনের পূর্ব-পর্যন্ত কোন প্রথম-শ্রেণীর ক্রিকেট খেলার সাথে যুক্ত ছিলেন না বব ক্যাটারল। তাসত্ত্বেও, ইংল্যান্ড গমনে তাকে মনোনীত করা হয়েছিল। উইজডেন ক্রিকেটার্স অ্যালমেনাকে তার এ সফরের অবদানে বিস্ময়ের উদ্রেক ঘটায়। পুরো সফরে বব ক্যাটারল মাঝারিমানের রেকর্ডকে পাস কাটিয়ে ২৭ গড়ে ১৩৮৯ রান তুলতে সমর্থ হন।
পাঁচ বছর পর ১৯২৪ সালে পুনরায় ইংল্যান্ড সফরে যান। এবার তিনি উদ্বোধনী ব্যাটসম্যানের ভূমিকায় অবতীর্ণ হন। তবে, খেলায় ধ্রুপদী ছন্দে পতন ঘটে। আবারও তিনি টেস্ট খেলাগুলোয় বেশ ভালো করেন ও সর্বাধিক সফল হন। এজবাস্টন টেস্টে ৬৭ ও ৯৮ রান তুলেন। এ পর্যায়ে বি. মিচেলের সাথে প্রথম উইকেট জুটিতে ১১৯ ও ১৭১ রান তুলেন। বার্মিংহামে ১২০, লর্ডসে ১২০ ও ওভালে ৯৫ রান তুলেন। তন্মধ্যে, ওভাল টেস্টে শতরানের দোড়গোড়ায় অবস্থান করে মাত্র পাঁচ রান বাকী থাকা অবস্থায় রয় কিলনারের বলকে কাট করতে গিয়ে ধরা পড়েন। এককথায় দলটিতে অসাধারণ খেলোয়াড় হিসেবে নিজেকে পরিচিত করে তুলেন। ফলশ্রুতিতে, উইজডেন কর্তৃক ১৯২৫ সালের সংস্করণে অন্যতম বর্ষসেরা ক্রিকেটারের সম্মাননায় তাকে ভূষিত করা হয়।
টেস্ট সিরিজের শুরুতেই বেশ বাজেভাবে যাত্রা করে সফরকারীরা। এর জবাবে স্বাগতিক ইংল্যান্ড দল ৪৩৮ রান তুলে। আর্থার জিলিগান ও মরিস টেটের বোলিংয়ে তোপে ৪৫ মিনিটে ১২.৩ ওভারে মাত্র ৩০ রান তুলতে সমর্থ হয়। উভয় ইনিংসে ব্যাটিংয়ে নেমে কোন রান সংগ্রহ বাদেই তাকে বিদেয় নিতে হয়েছিল। এটিই ইংল্যান্ডের মাটিতে অদ্যাবধি সর্বনিম্ন টেস্টে রান ও টেস্ট ক্রিকেটের ইতিহাসের সর্বনিম্ন রানের সমান হয়। দক্ষিণ আফ্রিকার দ্বিতীয় ইনিংস বেশ ভিন্নভাবে শুরু হয়। ৪০৮ রানে পিছিয়ে থেকে ব্যাটিংয়ে নামে সফরকারী দল। ইংল্যান্ডকে পুনরায় ব্যাটিংয়ে নামানোর জন্যে দলটির ১৮ রান প্রয়োজন ছিল। মাঝারিসারিতে ব্যাটিংয়ে নেমে বব ক্যাটারল ১২০ রান তুলেন ও দক্ষিণ আফ্রিকা দল ৩৯০ রানে অল-আউট হয়। তিনি সকলের শেষে আউট হন।
দ্বিতীয় টেস্টেই সিরিজের ফলাফল নিশ্চিত হয়ে যায়। লর্ডসে অনুষ্ঠিত ঐ টেস্টে বব ক্যাটারল প্রথম ইনিংসে ১২০ রান তুলে স্বীয় অবদানের পুণরাবৃত্তি ঘটান। পাঁচ রানের মাথায় উইকেট-রক্ষক জর্জ উড ও ৩০ রানের মাথায় স্লিপ অঞ্চলে দণ্ডায়মান ফ্রাঙ্ক ওলি ক্যাচ তালুবন্দী করতে পারেননি। প্রথম ঘটনায় উইজডেন মন্তব্য করে যে, উইকেট-রক্ষক দণ্ডায়মান অবস্থায় থেকেও এ সুযোগ গ্রহণ করতে পারেননি। এ খেলায় উইকেট লাভের ব্যর্থতায় দক্ষিণ আফ্রিকা পরাজয়বরণ করে। কেবলমাত্র দুই উইকেট খুঁইয়ে ৫৩১ রান তুলে। দ্বিতীয় ইনিংসে ক্যাটারলের ৪৫ রান কেবলমাত্র সময় পার করার সামিল ছিল।
ইংল্যান্ড দল তৃতীয় টেস্টে জয় পায়। এ খেলায় কেবলমাত্র বব ক্যাটারল ও অধিনায়ক হার্বি টেলর প্রথম ইনিংসে রান তুলেছেন। দ্বিতীয় ইনিংসেও প্রত্যেকেই ৫৬ রান তুলে যৌথভাবে সর্বোচ্চ রান সংগ্রাহক হন। কিন্তু, ভুলবশতঃ ক্যাটারল তার অধিনায়ককে রান আউটে বিদায় করেন। চতুর্থ টেস্ট বৃষ্টিবিঘ্নিত হয়। প্রথম দিন তিনি মাত্র মাঠে নামেন ও বৃষ্টি আঘাত হানে। এরপর আর খেলা হয়নি।
পঞ্চম ও সর্বশেষ টেস্টে আবারও বৃষ্টি নামে। তবে, ব্যাটসম্যানদের উপযোগী ওভালের পিচে উভয় দলই বড় অঙ্কের রানের দিকে ধাবিত হয়। ক্যাটারল মাত্র ১২৫ মিনিটে ৯৫ রান তুলেন। এটি দক্ষিণ আফ্রিকানদের মধ্যে সর্বোচ্চ সংগ্রহ ছিল। এ ইনিংসের কল্যাণে সিরিজে ৪৭১ রান পান ও গড় দাঁড়ায় ৬৭.২৮। রান সংগ্রহ ও গড়ের দিক দিয়ে পরবর্তী সেরা দক্ষিণ আফ্রিকান ব্যাটসম্যান ফ্রেড সাসকিন্ডের চেয়ে প্রায় দ্বিগুণ এগিয়েছিলেন।
দক্ষিণ আফ্রিকায় প্রত্যাবর্তন
১৯২৪-২৫ মৌসুমে দক্ষিণ আফ্রিকায় ঘরোয়া ক্রিকেটের খেলার সংখ্যা সীমিত পর্যায়ের ছিল। অনানুষ্ঠানিকভাবে ১৫-সদস্যের ইংরেজ ক্রিকেটারের অধিকাংশই টেস্ট অভিজ্ঞতালব্ধ খেলোয়াড়ের দল দক্ষিণ আফ্রিকায় আগমন ঘটে। তারা ১৯২৪-২৫ মৌসুমের অস্ট্রেলিয়ায় ইংল্যান্ড দলের সফর করা থেকে বঞ্চিত ছিল। সফরকারী দলটি এস. বি. জোয়েল একাদশ নামে দক্ষিণ আফ্রিকায় আসে। সলোমন জোয়েল অর্থলগ্নী করলেও ঐ সময়ে দলীয় অধিনায়ক সম্মানীয় এল. এইচ. টেনিসনের দল নামে পরিচিতি পায়। সফরকারী দলটি ১৪টি প্রথম খেলায় অংশ নেয়। তন্মধ্যে, পাঁচটি খেলা দক্ষিণ আফ্রিকার প্রতিনিধিত্বকারী দলের বিপক্ষে খেলে। ঐ পাঁচটি খেলার প্রত্যেকটিতেই তার অংশগ্রহণ ছিল। শুরুরদিকে খেলায় ইনিংস উদ্বোধনে নেমে খুব কমই সফলতা পান। তবে, মাঝারিসারিতে ব্যাটিংয়ে নেমে ৮৬ রানের কল্যাণে চূড়ান্ত খেলায় দলকে সিরিজে সমতায় নিয়ে আসতে প্রভূতঃ ভূমিকা রাখেন।
পরবর্তী ১৯২৫-২৬ মৌসুমে পুরোটা সময় জুড়ে দক্ষিণ আফ্রিকায় ঘরোয়া আসর বসে। বব ক্যাটারল ট্রান্সভাল থেকে নাটালে চলে যান। মাত্র পাঁচটি প্রথম-শ্রেণীর খেলায় অংশ নেন। তন্মধ্যে, গ্রিকুয়াল্যান্ড ওয়েস্টের বিপক্ষে ১৪৭ রানের ইনিংস খেলেন। এটিই পরবর্তীকালে তার প্রথম-শ্রেণীর খেলোয়াড় জীবনের সর্বোচ্চ ব্যক্তিগত ইনিংস হিসেবে রয়ে যায়। একইভাবে ১৯২৬-২৭ মৌসুমও ঘরোয়া ক্রিকেটের আসর বসে। সেঞ্চুরিবিহীন অবস্থায় মাঝারিমানের খেলা উপহার দেন। তবে, পূর্বের তুলনায় অধিক ওভার বোলিং করেছিলেন।
১৯২৭-২৮ মৌসুমে ইংল্যান্ডের প্রতিনিধিত্বকারী এমসিসি দলের আগমনে ঘরোয়া প্রতিযোগিতা স্থগিত হয়ে যায়। এ সফরে পাঁচটি টেস্টের আয়োজন করা হয়। ইংল্যান্ড দলটি পূর্ণাঙ্গ শক্তিধর ছিল না। শীর্ষস্থানীয় অনেক খেলোয়াড় সফরে আসতে অপারগতা প্রকাশ করে। এমসিসি ও আর্মিতে অধিকাংশ খেলায় অংশগ্রহণকারী আর. টি. স্ট্যানিফোর্থ ইংরেজ দলকে নেতৃত্ব দেন। তাসত্ত্বেও, আশা প্রকাশ করা হয়েছিল যে, এ দলটিই দক্ষিণ আফ্রিকা দলকে পরাজিত করতে যথেষ্ট। এ প্রত্যাশা ধীরে ধীরে কমতে থাকে। প্রথম দুই টেস্টে ইংল্যান্ড জয় পায়। তৃতীয় খেলাটি ড্র হয় ও সিরিজের শেষ দুই খেলায় স্বাগতিক দক্ষিণ আফ্রিকা জয়লাভ করে সিরিজে সমতা আনে।
দক্ষিণ আফ্রিকানদের উত্থানে কার্যকরী বোলারদের সহযোগিতাসহ ক্যাটারলের ব্যাটিংয়ের ধারাবাহিকতা অনেকাংশেই গুরুত্বপূর্ণ ভূমিকা পালন করে। প্রথম টেস্টে চার নম্বরে ব্যাটিংয়ে নেমে প্রথম ইনিংসে ৮৬ রান তুলে শীর্ষ রান সংগ্রাহক হন। তবে, দ্বিতীয় ইনিংসে শীর্ষ ব্যাটসম্যানদের পতনের ফলে ইংল্যান্ড খুব সহজেই জয় তুলে নেয়। দ্বিতীয় টেস্টে তিনি সফলতার পরিচয় দিতে পারেননি। কিন্তু, তৃতীয় টেস্টের দ্বিতীয় ইনিংসে ৭৬ রান তুলেন। এ পর্যায়ে পাঁচজন দক্ষিণ আফ্রিকান ব্যাটসম্যান ৬০ থেকে ৮০ রানের ইনিংস খেলে ড্রয়ের দিকে নিয়ে যেতে সক্ষম হন। চতুর্থ টেস্টে তিনি ৩৯ ও ২৩ রান তুলেন। তাসত্ত্বেও, দক্ষিণ আফ্রিকা সিরিজে প্রথম জয়ের সন্ধান পায়। চূড়ান্ত খেলায় প্রথম ইনিংসে তার সংগৃহীত ১১৯ রান দলের ভিত্তি এনে দেয়।  ৪২.১১ গড়ে সংগৃহীত রানের অধিকারী বব ক্যাটারল দক্ষিণ আফ্রিকা দলের শীর্ষস্থানীয় নিয়মিত খেলোয়াড় ছিলেন। তবে, দুই খেলায় অংশ নিয়ে শান্টার কোয়েন দুইবার অপরাজিত থেকে তার চেয়ে ভালো গড়ের অধিকারী হন।
ইংল্যান্ড গমন, ১৯২৯
১৯২৮-২৯ মৌসুমে ইংল্যান্ড গমনের জন্য দলের সদস্যদের যাচাই-বাছাই করা হয়। কারি কাপ প্রতিযোগিতা অনুষ্ঠিত হয়নি। অরেঞ্জ ফ্রি স্টেটের পক্ষে তিন খেলায় অংশ নেন। তেমন সফলতা পাননি। তবে, টেস্টের অতীতের রেকর্ডের কারণ এ সফরে তাকে রাখা হয়। ১৯২৪ সালে ইংল্যান্ডে গমনকারী দক্ষিণ আফ্রিকা দলের সদস্যদের মধ্যে কেবলমাত্র বব ক্যাটারল, হার্বি টেলর ও অধিনায়ক নামি ডিন ১৯২৯ সালের সফরে ছিলেন।
খেলার ধরন
উদ্বোধনী ব্যাটসম্যান হিসেবে তিনি মোটেই সুবিধের ছিলেন না। তাসত্ত্বেও, মুক্তভাবে দর্শনীয় ব্যাটিংশৈলী উপহার দিতেন। সুন্দর ড্রাইভ ও লেগের দিকে শক্তিশালী মারে দলের রান সংগ্রহে প্রভূতঃ ভূমিকা রাখেন। হার্বি টেলরের সাথে শুরুরদিকে অন্যতম খ্যাতনামা দক্ষিণ আফ্রিকান ক্রিকেটারের মর্যাদা পান। খেলা চলাকালীন তিনি সর্বদাই খেলাকে উপভোগ করতেন। ক্রিকেটকে খেলা হিসেবে দেখতেন, ব্যবসা হিসেবে নয়।
ডানহাতি ব্যাটসম্যান বব ক্যাটারল সচরাচর মাঝারিসারিতে ব্যাটিং করতেন। তবে, শুরুরদিকের কিছুটা সময় ব্যাটিং উদ্বোধনে নামতেন। এছাড়াও ডানহাতে মিডিয়াম পেস বোলিং করতেন মাঝে-মধ্যে উইকেটে টিকে থাকা জুটি ভাঙ্গতে। কিন্তু, শেষ টেস্ট সিরিজের পূর্ব-পর্যন্ত কোন উইকেটের সন্ধান পাননি।
৩ জানুয়ারি, ১৯৬১ তারিখে ৬১ বছর বয়সে গটেংয়ের কেম্পটন পার্ক এলাকায় বব ক্যাটারলের দেহাবসান ঘটে।
কোয়েন ভ্রাতৃদ্বয়
জোয়েল ডেভিড কোয়েন (Joel Coen; জন্ম: ২৯ নভেম্বর, ১৯৫৪) এব ইথান জেসি কোয়েন (Ethan Coen; জন্ম: ২১ সেপ্টেম্বর, ১৯৫৭) দুই ভাইকে একসাথে কোয়েন ভ্রাতৃদ্বয় নামে ডাকা হয়। কোয়েন ভ্রাতৃদ্বয় একাডেমি পুরস্কার বিজয়ী মার্কিন চলচ্চিত্র পরিচালক এবং চিত্রনাট্যকার। স্ক্রুবল কমেডি থেকে শুরু করে ফিল্ম নয়ারের মধ্যে তাদের চলচ্চিত্রের ধরন পরিবর্তিত হয়েছে। অনেকগুলো চলচ্চিত্র আবার এই দুই শ্রেণীতেই পড়েছে। তাদের উল্লেখযোগ্য চলচ্চিত্র হল মিলার্স ক্রসিং (১৯৯০), ফার্গো (১৯৯৬), দ্য বিগ লেবোভ্‌স্কি (১৯৯৮), নো কান্ট্রি ফর ওল্ড মেন (২০০৭), আসিরিয়াস ম্যান (২০০৯), ট্রু গ্রিট (২০১০) ও ইনসাইড লেউইন ডেভিস'' (২০১৩)।
১৩২২
১৩২২ গ্রেগরীয় বর্ষপঞ্জির একটি সাধারণ বছর।
কোয়েন ভ্রাতৃদ্বয়
তারা দুজন যৌথভাবে রচনা, পরিচালনা ও প্রযোজনা করতেন, যদিও দ্য লেডিকিলার্স (২০০৪) এর পূর্বে জোয়েলের নাম পরিচালক ও ইথানের নাম প্রযোজক হিসেবে পর্দায় দেখা যেত। প্রায়ই চিত্রনাট্যের ক্ষেত্রে বেতনভোগের উপর নির্ভর করে আগে পরে তাদের নাম পর্দায় দেখা যেত, এবং চলচ্চিত্র সম্পাদনার ক্ষেত্রে তারা ছদ্মনাম রডেরিক জেনস ব্যবহার করতেন। তারা দুজন যৌথভাবে ১৩টি একাডেমি পুরস্কারের মনোনয়ন লাভ করেন এবং এককভাবে দুজনেই একটি করে পুরস্কারের মনোনয়ন লাভ করেন। তারা ফার্গো চলচ্চিত্রের জন্য শ্রেষ্ঠ মৌলিক চিত্রনাট্যের জন্য একাডেমি পুরস্কার এবং নো কান্ট্রি ফর ওল্ড মেন চলচ্চিত্রের জন্য শ্রেষ্ঠ চলচ্চিত্র, শ্রেষ্ঠ পরিচালনা ও শ্রেষ্ঠ উপযোগকৃত চিত্রনাট্য বিভাগে একাডেমি পুরস্কার লাভ করেন। তারা দুজন বার্টন ফিঙ্ক (১৯৯১) চলচ্চিত্রের জন্য পাল্ম দরও লাভ করেন।
তাদের নো কান্ট্রি ফর ওল্ড মেন, আ সিরিয়াস ম্যান ও ইনসাইড লেউইন ডেভিস চলচ্চিত্রগুলো ২০১৬ সালে করার বিবিসির একবিংশ শতাব্দীর সেরা চলচ্চিত্র তালিকায় অন্তর্ভুক্ত হয়।
ওয়াজিদ শাহ
ওয়াজিদ শাহ (জন্ম ২০ নভেম্বর ১৯৯৯) একজন হংকং ক্রিকেটার । নভেম্বর ২০১৯ সালে, তাকে বাংলাদেশে ২০১৯ এসিসি ইমার্জিং টিমস এশিয়া কাপের জন্য হংকংয়ের দলে নাম ঘোষণা করা হয়েছিল। তিনি ২০১৯-এ ইমার্জিং টিমস কাপে বাংলাদেশের বিপক্ষে হংকংয়ের হয়ে লিস্ট এ অভিষেক করেন।
ভাই বালমুকুন্দ
ভাই বালমুকুন্দ (Bhai Balmukund) (১৮৮৯ - ১১ মে, ১৯১৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। তিনি ১৯১২ সালের ২৩ ডিসেম্বর লর্ড হার্ডিঞ্জকে আক্রমণ করে আহত করার কাজে জড়িত ছিলেন। বিচারে অন্যান্য তিনজনের সঙ্গে তার মৃত্যু দণ্ডাদেশ হয়। আমবালা জেলে ফাঁসিতে মৃত্যুবরণ করেন। আরেক বিপ্লবী ভাই পরমানন্দ তার চাচাত ভাই। ভাই পরমানন্দ গদর পার্টির নেতা ছিলেন।
লর্ড হার্ডিঞ্জের উপর আক্রমণ ও বিচারে ফাঁসি
বড়লাট লর্ড হার্ডিঞ্জের উপর আক্রমণের নেতা ছিলেন রাসবিহারী বসু। বসন্ত বিশ্বাস বোমা নিক্ষেপ করে সুকৌশলে পলায়ন করতে পেরেছিলেন। এই মামলায় বিচারে বালমুকুন্দ ছাড়াও অপর তিনজন মাস্টার আমীর চাঁদ, অবোধ বিহারী ও বসন্ত বিশ্বাসের ফাঁসির আদেশ কার্যকর করা হয় ১৯১৫ সালের ১১ মে আমবালা জেলের ভেতর।
জন্ম
বালমুকুন্দের জন্ম ঝিলাম জেলার কারাইলা গ্রামে। তার পিতার নাম ভাই মথুরা দাস।
চট্টগ্রাম অস্ত্রাগার লুন্ঠন
চট্টগ্রাম অস্ত্রাগার দখল ছিল ১৯৩০ সালের ১৮ এপ্রিল সংঘটিত সূর্য সেন-এর নেতৃত্বে কয়েকজন স্বাধীনতাকামী বিপ্লবীর ব্রিটিশ পুলিশ ও সহায়ক বাহিনীর চট্টগ্রামে অবস্থিত অস্ত্রাগার দখলের প্রয়াস।
বিপ্লবীরা
চট্টগ্রাম অস্ত্রাগার দখলের সাথে জড়িত ছিলেন তৎকালীন ব্রিটিশ শাসনাধীন পরাধীন ভারতের স্বাধীনতাকামী অসীমসাহসী বিপ্লবীরা। এই বিপ্লবীদের নেতৃত্বে ছিলেন মাষ্টারদা সূর্য্যসেন। সূর্য সেন ছাড়াও এই দলে ছিলেন গণেশ ঘোষ, লোকনাথ বল, নির্মল সেন, অনন্ত সিং,অপূর্ব সেন, অম্বিকা চক্রবর্তী, নরেশ রায়, ত্রিপুরা সেনগুপ্ত, বিধুভূষণ ভট্টাচার্য, শশাঙ্কশেখর দত্ত, অর্ধেন্দু দস্তিদার, হরিগোপাল বল, প্রভাসচন্দ্র বল, তারকেশ্বর দস্তিদার, মতিলাল কানুনগো, জীবন ঘোষাল, আনন্দ গুপ্ত, নির্মল লালা, জিতেন দাসগুপ্ত, মধুসূদন দত্ত, পুলিনচন্দ্র ঘোষ, সুবোধ দে, প্রীতিলতা ওয়াদ্দেদার এবং কল্পনা দত্ত। এদের সাথে সুবোধ রায় নামক ১৪ বছরের এক বালকও ছিলেন।
পরিকল্পনা
সূর্য সেনের পরিকল্পনা ছিল চট্টগ্রাম শহরের অস্ত্রাগার দুটো দখল করা, এরপর টেলিফোন ও টেলিগ্রাফ অফিস ধ্বংস করা এবং এরপর সরকারি ও সামরিক বাহিনীর অফিসারদের ক্লাব ইউরোপিয়ান ক্লাবে হামলা চালানো। এই অভিযানের উদ্দেশ্য ছিলো ব্রিটিশদের অস্ত্রশস্ত্র লুট করা এবং রেল ও যোগাযোগ ব্যবস্থা বিচ্ছিন্ন করে দেয়া।
অস্ত্রাগার দখল
অভিযান শুরু হয় ১৯৩০ সালের ১৮ই এপ্রিল, রাত দশটায়। পরিকল্পনা অনুযায়ী গণেশ ঘোষের নেতৃত্বে একদল বিপ্লবী পুলিশ অস্ত্রাগারের এবং লোকনাথ বাউলের নেতৃত্বে দশজনের একটি দল সাহায্যকারী বাহিনীর অস্ত্রাগারের নিয়ন্ত্রণ নিয়ে নেয়। কিন্তু দুর্ভাগ্যজনকভাবে তারা গোলাবারুদের অবস্থান শনাক্ত করতে ব্যর্থ হন। বিপ্লবীরা সফলভাবে টেলিফোন ও টেলিগ্রাফ যোগাযোগ বিচ্ছিন্ন করতে সক্ষম হন এবং রেল চলাচল বন্ধ করে দেন। ইন্ডিয়ান রিপাবলিকান আর্মি, চট্টগ্রাম শাখা - এই নামের অধীনে সর্বমোট ৬৫ জন বিপ্লবী এই বিপ্লবে অংশ নেন। সফল বিপ্লবের পর বিপ্লবী দলটি পুলিশ অস্ত্রাগারে সমবেত হন এবং সেখানে মাস্টারদা সূর্য সেনকে মিলিটারী স্যালুট প্রদান করা হয়। সূর্য সেন জাতীয় পতাকা উত্তোলন করেন এবং অস্থায়ী বিপ্লবী সরকার ঘোষণা করেন। রাত ভোর হবার পূর্বেই বিপ্লবীরা চট্টগ্রাম শহর ত্যাগ করেন এবং নিরাপদ আশ্রয়ের খোঁজে পার্বত্য চট্টগ্রামের দিকে যাত্রা করেন। এ‍‍বং পাহাড়ের গায়ে আশ্রয় গ্রহণ করেন।।
চট্টগ্রাম অস্ত্রাগার দখলের সাথে জড়িত ছিলেন তৎকালীন ব্রিটিশ শাসনাধীন পরাধীন ভারতের স্বাধীনতাকামী অসীমসাহসী বিপ্লবীরা। এই বিপ্লবীদের নেতৃত্বে ছিলেন মাষ্টারদা সূর্য্যসেন। সূর্য সেন ছাড়াও এই দলে ছিলেন গণেশ ঘোষ, লোকনাথ বল, নির্মল সেন, অনন্ত সিং, অপূর্ব সেন, অম্বিকা চক্রবর্তী, নরেশ রায়, ত্রিপুরা সেনগুপ্ত, বিধুভূষণ ভট্টাচার্য, শশাঙ্কশেখর দত্ত, অর্ধেন্দু দস্তিদার, হরিগোপাল বল, প্রভাসচন্দ্র বল, তারকেশ্বর দস্তিদার, মতিলাল কানুনগো, জীবন ঘোষাল, আনন্দ গুপ্ত, নির্মল লালা, জিতেন দাশগুপ্ত, মধুসূদন দত্ত, পুলিনচন্দ্র ঘোষ, সুবোধ দে, প্রীতিলতা ওয়াদ্দেদার এবং কল্পনা দত্ত। এদের সাথে সুবোধ রায় নামক ১৪ বছরের এক বালকও ছিলেন।
ফলাফল
১৯৩৩ সালে মাস্টারদা সূর্যসেন এবং তারকেশ্বর দস্তিদারের মৃত্যুদণ্ডের প্রতিশোধ গ্রহণের জন্য চট্টগ্রাম যুব বিপ্লবী দলের চার জন সদস্য ইউরোপীয় ক্লাব (পল্টন) মাঠে ইংরেজদের ক্রিকেট খেলার সময় ৭ জানুয়ারি, ১৯৩৪ তারিখে বোমা ও রিভলভারের সাহায্যে কয়েকজন অফিসারকে আক্রমণ করেন। এতে পুলিস সুপার পিটার ক্লিয়ারি নিহত হয় এবং কয়েকজন শ্বেতাঙ্গ আহত হন। মিলিটারির পাল্টা আক্রমণে ঘটনাস্থলে নিত্যরঞ্জন সেন এবং হিমাংশুবিমল চক্রবর্তী নিহত হন। কৃষ্ণকুমার চৌধুরী এবং হরেন্দ্রনাথ চক্রবর্তী গ্রেপ্তার হন। বিচারে দুজনেরই ফাঁসি হয় এবং ১৯৩৪ সনের ৭ জানুয়ারি কৃষ্ণকুমার চৌধুরীর ফাঁসি বহরমপুর জেলে কার্যকর করা হয়। একই দিন হরেন্দ্রনাথ চক্রবর্তী মেদিনীপুর কেন্দ্রীয় কারাগারে ফাঁসিতে মৃত্যুবরণ করেন।
চট্টগ্রাম অস্ত্রাগার দখল মামলায় যাবজ্জীবন দণ্ডপ্রাপ্ত
চট্টগ্রাম অস্ত্রাগার দখল মামলায় অনন্ত সিং, লোকনাথ বল, গণেশ ঘোষ, লালমোহন সেন, সুবোধ চৌধুরী, ফণিভূষণ নন্দী, আনন্দ গুপ্ত, ফকির সেন, সহায়রাম দাস, বনবীর দাসগুপ্ত, সুবোধ রায় এবং সুখেন্দু দস্তিদারের যাবজ্জীবন দ্বীপান্তর দণ্ড হয়। এই মামলায় অভিযুক্ত সকল বিপ্লবীদের বিরুদ্ধে রাষ্ট্রদ্রোহিতার মামলার পাশাপাশি 'বিস্ফোরক পদার্থ আইন, ১৯০৮'-এর ৪বি ধারা এবং 'ভারতীয় অস্ত্র আইন, ১৮৭৮'-এর ১৯এফ ধারায় মামলা রুজু করা হয়েছিল। মামলায় বিপ্লবীদের পক্ষে মামলা লড়েছিলেন শরৎচন্দ্র বসু, সন্তোষকুমার বসু এবং বীরেন্দ্রনাথ শাসমল।
বিচার
হামলায় গ্রেপ্তারকৃতদের বিচার সমাপ্ত হয় ১ জানুয়ারি ১৯৩২ সালে এবং রায় ঘোষণা করা হয় ১ মার্চ ১৯৩২ সালে। আসামীদের মধ্যে ১২ জনকে নির্বাসন, ২ জনকে তিন বছরের জেল এবং বাকি ৩২ জনকে খালাস দেয়া হয়।
গ্রেপ্তার ও সূর্য সেনের মৃত্যু
সূর্য সেন গৈরলা গ্রামে ক্ষীরোদপ্রভা বিশ্বাসের বাড়িতে আত্মগোপন করে ছিলেন। ১৬ ফেব্রুয়ারি ১৯৩৩ সালে, রাতে সেখানে বৈঠক করছিলেন কল্পনা দত্ত, শান্তি চক্রবর্তী, মণি দত্ত, ব্রজেন সেন আর সুশীল দাসগুপ্ত। পুরস্কার টাকা বা ঈর্ষা, বা উভয়ের জন্য, ব্রজেন সেনের সহোদর নেত্র সেন সূর্য সেনের উপস্থিতির খবর পুলিশকে জানিয়ে দেয়। সেখানে অস্ত্রসহ সূর্য সেন এবং ব্রজেন সেন ধরা পড়েন। ধরা পড়ার সময় পুলিশ অফিসার মি: হিকস মাস্টারদাকে বলে, " I shall hang you "
হিকস সদলবলে চলে যাবার পর মাস্টারদা ব্রজেনকে বললেন -
প্রধানত মাস্টারদার নির্দেশেই হত্যা করা হয় নেত্র সেনকে। নেত্র টাকা পাবার আশায় আনন্দে দিন গুনতে থাকে।  কিন্তু টাকা  পাওয়ার আগেই কিরণ সেন নামক এক বিপ্লবী (কাকতালীয়ভাবে কিরণ সেনের নেত্রর বাড়িতে যাতায়াত ছিল, ব্রজেন সেনের বন্ধু হিসেবে)র হাতে তার মুণ্ডচ্ছেদ হয় ৯ই জানুয়ারি ১৯৩৪ সালে (মাস্টারদার ফাঁসির মাত্র তিন দিন পূর্বে)। কিরণময় সেনের সাথে ছিলেন আরেক বিপ্লবী রবীন্দ্র (খোকা) নন্দী। ১২ জানুয়ারি ১৯৩৪ সালে তারকেশ্বর দস্তিদারসহ সূর্য সেনকে ব্রিটিশ সরকার ফাঁসি কার্যকর করে।
চলচ্চিত্র
১৯৪৯ সালে চট্টগ্রাম অস্ত্রাগার দখল নামে বাংলা চলচ্চিত্র নির্মিত হয়। এটি পরিচালনা করেন নির্মল চৌধুরী।
চট্টগ্রাম অস্ত্রাগার দখল নিয়ে ২০১০ সালে হিন্দি চলচ্চিত্র খেলে হাম জি জান সে নির্মাণ করেন পরিচালক আশুতোষ গোয়ারিকার।
এছাড়া, চিটাগং (চলচ্চিত্র) নামে আরেকটি হিন্দি চলচ্চিত্র তৈরি করেন বেদব্রত পাইন ২০১০ সালে এবং মুক্তি পায় ২০১২ সালে।
ভগবানগোলা বিধানসভা কেন্দ্র
ভগবানগোলা (বিধানসভা কেন্দ্র) ভারতের পশ্চিমবঙ্গ রাজ্যের মুর্শিদাবাদ জেলার একটি বিধানসভা কেন্দ্র।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৬২ নং ভগবানগোলা বিধানসভা কেন্দ্রটি ভগবানগোলা-২ সমষ্টি উন্নয়ন ব্লক এবং ভগবানগোলা, হনুমন্তনগর, কুঠিরামপুর, মহিষস্থলী, হাবাসপুর, মহম্মদপুর ও সুন্দরপুর গ্রাম পঞ্চায়েত ভগবানগোলা-১ সমষ্টি উন্নয়ন ব্লক এর অন্তর্গত।
ভগবানগোলা বিধানসভা কেন্দ্রটি ১১ নং মুর্শিদাবাদ লোকসভা কেন্দ্রের অন্তর্গত।
২০১১
২০১১ সালের নির্বাচনে, সমাজবাদী পার্টি এর চাঁদ মহম্মদ তার নিকটবর্তী প্রতিদ্বন্দ্বী তৃণমূল কংগ্রেসের সাগীর হোসেনকে পরাজিত করেন।
বটকৃষ্ণ পাল
বটকৃষ্ণ পাল (জন্ম: ১৮৩৫ - মৃত্যু: ১২ জুন ১৯১৪) (ইংরেজি: Batakrishna Pal) একজন বিখ্যাত ওষুধ ব্যবসায়ী, সমাজসেবী এবং দানবীর ।
ভগবানগোলা বিধানসভা কেন্দ্র
২০১১
বিরোধী কংগ্রেস প্রার্থী, সৈয়দ আলমগীরকে নির্দল প্রার্থী হিসেবে দাঁড় করানোর জন্য পার্টি থেকে সাসপেন্ড করা হয় কিন্তু বহরমপুরের এমপি অধীর চৌধুরী, তাকে সমর্থন করে।
বটকৃষ্ণ পাল
বটকৃষ্ণ পালের আদি নিবাস হাওড়ার শিবপুর। তিনি মাত্র ১২ বছর বয়েসে মামার মশলার দোকানে কাজ করতে আরম্ভ করেন। এরপর কিছুদিন তিনি পাটের ব্যবসা করেন। তারপর ১৮৫৬ খ্রিস্টাব্দে কলকাতার খেংরাপট্টিতে একটি মশলার দোকান খুলে স্বাধীনভাবে ব্যবসা আরম্ভ করেন। এরপর এই দোকানেই তিনি কিছু বিলিতি ওষুধ রেখে বিক্রি করতে আরম্ভ করেন এবং পরবর্তী সময়ে বিখ্যাত ও সফল ওষুধ ব্যবসায়ী হয়ে ওঠেন। তাঁর স্থাপিত ব্যবসায়ী প্রতিষ্ঠান বি কে পাল অ্যান্ড কোম্পানি দেশি ফর্মুলায় ওষুধ তৈরি ও বিক্রি আরম্ভ করে। তার এই প্রচেষ্টা আচার্য প্রফুল্লচন্দ্র রায়ের বেঙ্গল কেমিক্যাল কোম্পানি স্থাপনেরও পূর্বে।
ভগবানগোলা বিধানসভা কেন্দ্র
১৯৭৭-২০০৬
২০০৬ সালে বিধানসভা নির্বাচনে, ডব্লিউবিএসপি'র চাঁদ মহম্মদ ৬২ নং ভগবানগোলা কেন্দ্র থেকে জয়ী হন, তার নিকটবর্তী প্রতিদ্বন্দ্বী কংগ্রেসের আবু সুফিয়ান সরকারকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে ডব্লিউবিএসপি'র মুজিবুর রহমান কংগ্রেসের আবু সুফিয়ান সরকারকে পরাজিত করেন। ১৯৯৬ সালে কংগ্রেসের আবু সুফিয়ান সরকার সিপিআই (এম) -এর সৈয়দ নবাবজানি মীর্জাকে পরাজিত করেন। ১৯৯১ সালে সিপিআই (এম)/নির্দলের সৈয়দ নবাবজানি মীর্জা কংগ্রেসের ইসলাম নজরুলকে পরাজিত করেন এবং ১৯৮৭ সালে কংগ্রেসের মুজিবুর রহমানকে পরাজিত করেন। ১৯৮২ সালে কংগ্রেস/নির্দলের কাজী হাফিজুর রহমান নির্দলের শৈলেন অধিকারীকে পরাজিত করেন এবং ১৯৭৭ সালে সিপিআই (এম) -এর শেখ কাজিমউদ্দিনকে পরাজিত করেন।
১৯৫৭-১৯৭২
কংগ্রেসের মহম্মদ দীদার বাকশ ১৯৭২ সালে জয়ী হন। ১৯৭১ সালে নির্দলের এমডি.সামায়ুন বিশ্বাস জয়ী হন। ১৯৬৯ সালে এসএসপি'র শৈলেন্দ্রনাথ অধিকারী জয়ী হন। কংগ্রেসের এস. ভট্টাচার্য ১৯৬৭ সালে জয়ী হন। ১৯৬২ সালে পিএসপি'র শৈলেন্দ্রনাথ অধিকারী জয়ী হন। কংগ্রেসের হাফিজুর রহমান কাজী ১৯৫৭ সালে জয়ী হন।
বটকৃষ্ণ পাল
তিনি কাশীতে মৃত্যুবরণ করেন । বটকৃষ্ণ পালের নামেই পরবর্তীকালে কলকাতার শোভাবাজারে এক রাজপথ "বি কে পাল এভিনিউ"এ নামাঙ্কিত করা হয় এবং হাওড়া শিবপুরের বিদ্যালয় 'বি কে পাল স্কুল' নামে পরিচিত হয়।
ব্র্যাড ডরিফ
ব্র্যাডফোর্ড ক্লড ডরিফ (Bradford Claude Dourif; ১৮ মার্চ ১৯৫০) হলেন একজন মার্কিন অভিনেতা। তিনি ওয়ান ফ্লু ওভার দ্য কুকুস নেস্ট চলচ্চিত্রে বিলি বিবিট চরিত্রে অভিনয় করে শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কার ও বর্ষসেরা নবীন তারকা বিভাগে গোল্ডেন গ্লোব পুরস্কার অর্জন করেন এবং শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন।
ডরিফ অভিনীত অন্যান্য উল্লেখযোগ্য চলচ্চিত্রসমূহ হল ডান (১৯৮৪), মিসিসিপি বার্নিং (১৯৮৮), দ্য লর্ড অব দ্য রিংস: দ্য টু টাওয়ার্স (২০০২), এবং চাইল্ড্‌স প্লে ফ্র্যাঞ্চাইজি। তিনি ডেডউড (২০০৪-২০০৬, ২০১৯) টেলিভিশন ধারাবাহিকে অভিনয় করে একটি প্রাইমটাইম এমি পুরস্কারের মনোনয়ন লাভ করেন।
১৩২৩
১৩২৩ গ্রেগরীয় বর্ষপঞ্জির একটি সাধারণ বছর।
অগ্নি সাপকোটা
অগ্নি সাপকোটা (अग्नि सापकोटा) (জন্মঃ মার্চ ১৯৬০, সিন্ধুপালচক, কুবিন্দি) হচ্ছেন একজন নেপালি রাজনীতিবিদ এবং এবং বর্তমানে প্রতিনিধি সভার স্পিকার। তিনি নেপালের সিন্ধুপালচোক জেলার এক নিম্ন মধ্যবিত্ত কৃষক পরিবার থেকে এসেছেন।
কর্মজীবন
অগ্নি সাপকোটা ২০১৩ সালের নভেম্বরের সংঘটিত সংবিধান সভার নির্বাচনের নির্বাচিত প্রতিনিধি। তিনি নেপালের মাওবাদী কমিউনিস্ট পার্টির মুখপাত্র। সাপকোটা নেপালের মাওবাদী কমিউনিস্ট পার্টির কেন্দ্রীয় কমিটির সদস্য এবং ইনচার্জ দলের প্রচার ও শিক্ষা অধিদপ্তরের দায়িত্বশীল কর্তা। সাপকোটা মে থেকে জুলাই ২০১১ পর্যন্ত তথ্য ও যোগাযোগ মন্ত্রী হিসেবে দায়িত্ব পালন করেন।
সাপকোটা পলিটব্যুরোর সদস্য ছিলেন এবং সেটি ছিল ২০১২ সালে নেপালের মাওবাদী কমিউনিস্ট পার্টিতে শুধু চেয়ারম্যান রাখার সিদ্ধান্তের আগে। তিনি ইতোমধ্যে পার্টির টামশিলিং রাজ্য কমিটির ইনচার্জ পদে দায়িত্ব পালন করেন।
সাপকোটা এছাড়াও ঐতিহাসিক গণপরিষদের ২০০৮ সালের নির্বাচনে সিন্ধুপালচোক জেলার আসন -২ থেকে প্রথম-পাস্ট-দ্য-পোস্ট ব্যবস্থায় একজন সংসদ সদস্য নির্বাচিত হন। তিনি গণপরিষদের নির্বাচিত প্রথম ১০ জন সদস্যের অন্যতম যারা তাদের প্রতিযোগীদের তুলনায় বৃহত্তম পার্থক্য নিয়ে জয়লাভ করেন।
ত্রিভুবন বিশ্ববিদ্যালয় থেকে স্নাতকোত্তর হিসেবে, আনুষ্ঠানিকভাবে রাজনীতিতে যোগ দেবার আগে সাপকোটা ১৬ বছর শিক্ষা দিয়েছিলেন। তিনি নেপালের জাতীয় শিক্ষক সমিতির (নেপালে শিক্ষকদের একটি সাধারণ সংগঠন যারা বাম মতাদর্শের বিশ্বাস করে) সাবেক সাধারণ সম্পাদক ছিলেন। তার পেশাদারী পটভূমির কারণে তাকে ব্যাপকভাবে সারাদেশে 'অগ্নি স্যার' হিসেবে সম্বোধন করা হয।
অগ্নি সাপকোটা একজন ছাত্র কর্মী হিসেবে ১৯৭৫ সালে তার রাজনৈতিক জীবন শুরু করেন। ১৯৭৮ সালে তিনি কমিউনিস্ট পার্টির সদস্য পদ গ্রহণ করেন এবং ১৯৮০ সালে সিন্ধুপালচোক-এর সিপিএন (চতুর্থ কনভেনশন) এর প্রতিষ্ঠাতা সম্পাদক হিসেবে দায়িত্ব পালন করেন। তিনি একটি উচ্চ বিদ্যালয়ে প্রধানশিক্ষক পদ থেকে ইস্তফা দেওয়ার পর ১৯৯১ সালে পূর্ণ সময়ের রাজনৈতিক কর্মী হয়ে ওঠেন। তারপর তিনি প্রতিনিধি পরিষদের প্রার্থী হন এবং দুর্ভাগ্যবশত তিনি নির্বাচিত হতে পারেননি।
সাপকোটা ১৯৯৫ সালে নেপাল (মাওবাদী) কমিউনিস্ট পার্টির কেন্দ্রীয় কমিটির সদস্য নির্বাচিত হন। যখন পার্টি সশস্ত্র সংগ্রামের সূচনা করার সিদ্ধান্ত নিয়েছে, তখন তিনি ১৯৯৬ সালে গোপন কার্যকলাপে গিয়ে ক্রমাগত আন্দোলনের নেতৃত্ব দেন।
সাপকোটা ১০ বছরের দীর্ঘ গণযুদ্ধের সময় দলের বিভিন্ন কমিটি ও যুদ্ধে নেতৃত্ব দেন। তিনি ২০০১ সালে দ্বিতীয় জাতীয় সম্মেলন থেকে পার্টির পলিটব্যুরো সদস্য নির্বাচিত হন। মাওবাদী পার্টি থেকে অনুষ্ঠিত ২০০১ সালে সংলাপ দলের তিন সদস্যের মধ্যে তিনি ছিলেন। ১০ বছরের গণযুদ্ধের সময় মাওবাদী দল সমান্তরাল রাষ্ট্র 'সংযুক্ত বিপ্লবী পিপলস কাউন্সিল' নামে প্রয়োগ করেছেন এবং তিনি সংযুক্ত বিপ্লবী পিপলস কাউন্সিল-এর ৪১ সদস্যের কেন্দ্রীয় সদস্য ছিলেন যা নভেম্বর ২০০১ সালে ঘোষণা করা হয়।
গুরুত্বপূর্ণ কাজ
অগ্নি সাপকোটা খুব স্বল্প সময়ের জন্য তথ্য ও যোগাযোগ মন্ত্রী হিসেবে দায়িত্ব পালন করেন। তথ্য ও যোগাযোগ মন্ত্রী হিসেবে তার খুব অল্প সময়ের সময় একটি ফ্রিকয়েন্সি পলিসি যেমন ফ্রিকোয়েন্সি বণ্টন ব্যবস্থা রাষ্ট্রের সম্পদ হিসাবে প্রতিষ্ঠিত হয়েছিল। তাছাড়া, যোগাযোগ মন্ত্রী হিসেবে, সাপকোটা সাংবাদিকদের বিভিন্ন সুবিধা যেমন তাদের সক্ষমতা বৃদ্ধির প্রশিক্ষণ ও জীবন বীমার সুবিধা দিয়েছিলেন এবং প্রচার ও প্রেস উন্নয়নে রাষ্ট্রের ভূমিকা নিশ্চিত করেছিলেন।
ব্যক্তিগত জীবন
অগ্নি সাপকোটা সিন্ধুপালচোক জেলার কুবিন্দি গ্রাম বিকাস কেন্দ্রে জন্মগ্রহণ করেন। তিনি একটি কম-মধ্যবিত্ত কৃষক পরিবারে জন্মগ্রহণ করেন। তিনি তারার দেবীকে বিয়ে করেন এবং তাদের তিন ছেলে আছে। তিনি কৃষ্ণ রত্না গঙ্গা হাইস্কুল, চৌতারা থেকে তার মাধ্যমিক বিদ্যালয় শিক্ষা সম্পন্ন করেন।
হাডসন ইয়াং
হাডসন ডেভিড ইয়াং (জন্ম নভেম্বর ১, ২০০৩) একজন মার্কিন শিশু অভিনয় শিল্পী। ২০১৪ সালে, মার্কিন টেলিভিশন চ্যানেল  এবিসির টেলিভিশন ধারাবাহিক ফ্রেশ অফ দ্য বোট-এর মূল চরিত্রে অভিনয় করা শুরু করেন।
ব্যক্তিগত জীবন
ইয়াং এর জন্ম ২০০৩ সালের ১লা নভেম্বর মার্কিন যুক্তরাষ্ট্রের নিউ ইয়র্ক রাজ্যের নিউ ইয়র্ক শহরে। তার পিতা জেফ ইয়াং একজন তাইওয়ানিজ-মার্কিন লেখক, সাংবাদিক, ব্যবসায়ী এবং ব্যবসা/গণমাধ্যম পরামর্শদানকারী। আর তার মাতা হিথার (ইয়াং), তারও পিতা-মাতাও তাইওয়ানিজ ছিলেন। ২০১৫ সাল পযন্ত তিনি নিউইয়র্কের নেষ্ট+এম (বিজ্ঞান প্রযুক্তি + গণিতের নতুন গবেষণা এবং অন্বেষণ) নামক স্কুলে পড়াশোনা করেন।
কর্মজীবন
২০১৪ সালের ৯ই মে'তে, ইন্টারনেট ব্লগ এনগ্রী এশিয়ান মেন সেরা এনগ্রী রিডার অব দ্য উইক হিসেবে তার একটি সাক্ষাৎকার নেয়। যেখানে তিনি মজা করে বলেন "এটা শুধু মাত্র লোকদেখানো - ছাহ্-ছিং, ছাহ্-ছিং"। ২০১৪ সালের ১০ই মে ফ্রেশ অফ দ্য বোট  নাটকটি মার্কিন টেলিভিশন চ্যানেল এবিসি দ্বারা উন্নয়ন করা হয় এবং ২০১৫ সালের ৪ঠা ফেব্রুয়ারি মুক্তি পায়। এর প্রথম দুটি পর্বই ৭.৯৩ মিলিয়ন বার দেখার গৌরব অর্জন করে, যেটি ওই বছরের মুক্তিপ্রাপ্ত কোন হাস্যরস নাটক বা অনুষ্ঠানের মধ্যে ২য় সর্বোচ্চ রেটিংয়ে পৌছে যায়।
২০১৫ সালের ৩রা ফেব্রুয়ারিতে তাকে মার্কিন সিরিজ দ্য ভিউতে এর মুক্তির প্রথম ভাগে দেখা যায়। এছাড়াও প্রহেলিকা ঘটনামূলক চলচ্চিত্র দ্য সিস্টারহুড অব নাইট এ তাকে হেনরী নামক চরিত্রে অভিনয় করতে দেখা যায়।
আরশাদ নওয়াজ
আরশাদ নওয়াজ (জন্ম ২৫ মে ১৯৫৫) একজন পাকিস্তানি সাবেক ক্রিকেটার । তিনি ১৯৭১ থেকে ১৯৮৬ সালের মধ্যে পাকিস্তানের বেশ কয়েকটি ঘরোয়া দলের হয়ে ২২টি প্রথম-শ্রেণীর ক্রিকেট ম্যাচ খেলেন।
ম্যাচ ফিক্সিংয়ের জন্য নিষিদ্ধ হওয়া ক্রিকেটারদের তালিকা
নিচের এই তালিকাটি টেস্ট, একদিনের আন্তর্জাতিক এবং প্রথম-শ্রেণীর ক্রিকেট খেলোয়াড়দের, যিনি ক্রিকেটের পরিচালনা পর্ষদ দ্বারা, আন্তর্জাতিক ক্রিকেট কাউন্সিল, বা তাদের নিজ নিজ জাতীয় ক্রিকেট বোর্ড কর্তৃক ম্যাচ-ফিক্সিং বা স্পট-ফিক্সিং এর জন্য নিষিদ্ধ হয়েছেন।
রোব ভ্যান ড্যাম
রোব শ্যত্তস্কি (জন্ম ডিসেম্বর ১৮, ১৯৭০), তিনি তার রিং নাম রোব ভ্যান ড্যাম (সংক্ষিপ্ত আরভিডি), একজন আমেরিকান পেশাদার কুস্তিগির এবং অভিনেতা, তিনি বর্তমানে ইমপ্যাক্ট রেসলিং এর সাথে যুক্ত আছেন। তিনি তার কর্মজীবনে ভিবিন্ন কুস্তি সংস্থার সাথে কাজ করেছেন,এর মধ্যে এক্সট্রিম চ্যাম্পিয়নশিপ রেসলিং (ইসিডাব্লিউ), ওয়ার্ল্ড রেসলিং ফেডারেশন/ইন্টারটেইনমেন্ট (ডাব্লিউডাব্লিউএফ/ই), এবং টোটাল ননস্টপ একশন রেসলিং (টিএনএ)।
ভ্যান ড্যাম তার কুস্তি জীবনে সর্বমোট ২১ টি চ্যাম্পিয়নশিপ জিতেছেন এবং তিনি ইতিহাসের একমাত্র কুস্তিগির যিনি ডাব্লিউডাব্লিউই চ্যাম্পিয়নশিপ, ইসিডাব্লিউ ওয়ার্ল্ড হেভিওয়েট চ্যাম্পয়নশিপ এবং টিএনএ ওয়ার্ল্ড হেভিওয়েট চ্যাম্পিয়নশিপ জিতেছেন।
ভ্যান ড্যাম ইসিডাব্লিউ, ডাব্লিউডাব্লিউই এবং টিএনএ উভয় জায়গায় ই সফল হয়েছেন। ২০১৪ সালে ডাব্লিউডাব্লিউই ভ্যান ড্যামকে ইসিডাব্লিউ ইতিহাসের সবথেকে জনপ্রিয় কুস্তিগির ঘোষণা করে।
ব্যক্তিগত জীবন
রোব ব্যটল ক্রিক, মিশিগান এ বেড়ে উঠেছেন এবং পেনিফাইড সিনিয়র হাই স্কুল এ পড়াশোনা করেছেন। রোব ১৯৮৭ সালে প্রথম ডাব্লিউডাব্লিউএফ এ তার আত্মপ্রকাশ ঘটান টেড ডায়াবায়াস এর সাথে। ১৬ বছর বয়সি রোবকে মিলিয়ন ডলার ম্যান খেত টেড অনেক বড় অঙ্কের টাকা অফার করেন,তার সাথে চলার জন্য। তিনি রেসলম্যানিয়া ৩ এ হাল্ক হোগানের বিপক্ষেও কুস্তি লড়েছিলেন।
টম অ্যান্ড জেরি: দ্য মুভি
টম এন্ড জেরি: দ্য মুভি (ইংরেজি : Tom and Jerry: The Movie) হল 1993 সালের আমেরিকান অ্যানিমেটেড মিউজিক্যাল কমেডি ফিল্ম যা উইলিয়াম হানা এবং জোসেফ বারবেরা দ্বারা নির্মিত টম অ্যান্ড জেরি চরিত্রের উপর ভিত্তি করে নির্মিত। ডেনিস মার্কস (যিনি সেই সময়ে টম অ্যান্ড জেরি কিডস-এর কিছু এপিসোডও স্ক্রিপ্ট করেছিলেন) এর চিত্রনাট্য থেকে ফিল রোমান প্রযোজনা ও পরিচালনা করেছেন, এই ছবিতে কণ্ঠ দিয়েছেন রিচার্ড কাইন্ড, ডানা হিল (তার চূড়ান্ত চলচ্চিত্রের ভূমিকায়), অ্যান্ডি ম্যাকাফি, টনি জে, রিপ টেলর, হেনরি গিবসন, মাইকেল বেল, এড গিলবার্ট, ডেভিড এল ল্যান্ডার, হাওয়ার্ড মরিস এবং শার্লট রে ।
এটি প্রথম থিয়েট্রিকাল ফিচার-দৈর্ঘ্যের অ্যানিমেটেড ফিল্ম যাতে বিড়াল-ইঁদুর জুটি এবং 25 বছর পর বড় পর্দায় তাদের প্রত্যাবর্তন। যদিও মূল কার্টুনে অনেকাংশে নিঃশব্দ, এই জুটি এই ফিল্ম জুড়ে কথা বলে। জোসেফ বারবেরা, হ্যানা-বারবেরার সহ-প্রতিষ্ঠাতা এবং টম অ্যান্ড জেরির সহ-স্রষ্টা, চলচ্চিত্রটির সৃজনশীল পরামর্শদাতা হিসেবে কাজ করেছেন। ফিল্মটি রবিন স্টারলিং নামে একটি ছোট মেয়ের গল্প বলে, যে তার দুষ্ট অপমানজনক খালার হাত থেকে বাঁচতে এবং তার হারিয়ে যাওয়া এবং মৃত বাবার সাথে পুনরায় মিলিত হতে টম এবং জেরির সাহায্য নেয় । 1 অক্টোবর, 1992-এ জার্মানিতে এর ওয়ার্ল্ড প্রিমিয়ার হওয়ার পর, টম অ্যান্ড জেরি: দ্য মুভিটি মার্কিন যুক্তরাষ্ট্রে 30 জুলাই, 1993 তারিখে মিরাম্যাক্স ফিল্মস দ্বারা প্রেক্ষাগৃহে মুক্তি পায়। যেহেতু ফিল্মটি মাত্র $3.5 মিলিয়ন বাজেটে $3.6 মিলিয়ন আয় করেছিল, এটি বক্স অফিসে কম পারফরম্যান্স করে এবং এর চিত্রনাট্য, নির্দেশনা এবং উত্স উপাদানের প্রতি অবিশ্বস্ততার জন্য সমালোচক, দর্শক এবং ফ্র্যাঞ্চাইজির ভক্তদের দ্বারা প্যান করা হয়েছিল (বিশেষ করে মূল কার্টুনে মাঝে মাঝে কথা বলা সত্ত্বেও ফোকাসের অভাব এবং যুগলকে দেওয়া সংলাপ), যখন অ্যানিমেশন শৈলী, ভয়েস অ্যাক্টিং এবং ম্যানসিনির মিউজিক্যাল স্কোর (তার চূড়ান্ত কাজগুলির মধ্যে একটি) বেশিরভাগই প্রশংসিত হয়েছিল । <references group="lower-alpha" />
প্লট
একটি নতুন বাড়িতে যাওয়ার সময়, টম এবং জেরিকে টমের মালিকরা যে চলন্ত ভ্যানটিতে ছিলেন তার পিছনে ফেলে যায়৷ টম ভ্যানটিকে তাড়া করে, কিন্তু একটি বুলডগ ভয় পেয়ে বাড়িটিতে থাকতে বাধ্য হয়৷ পরের দিন সকালে, পুরানো বাড়িটি মাটিতে ভেঙ্গে ফেলা হয়, উভয় প্রাণীকে গৃহহীন রেখে এবং আশ্রয়ের জন্য শহরের চারপাশে ঘুরে বেড়াতে হয় যতক্ষণ না তারা পগসি এবং তার ফ্লী সঙ্গী ফ্র্যাঙ্কি নামে একটি বিপথগামী কুকুরের সাথে দেখা করে। নিজেদের পরিচয় দেওয়ার পরে, টম এবং জেরি বেঁচে থাকার জন্য একে অপরের সাথে বন্ধুত্ব করতে বাধ্য হয়। যখন টম এবং জেরি খাবারের সন্ধানে ব্যস্ত থাকে, তখন পগসি এবং ফ্রাঙ্কি কুকুরছানাদের দ্বারা বন্দী হয় যখন টমকে একদল অস্থির গান গাওয়া অ্যালি বিড়াল দ্বারা আক্রমণ করা হয়, যতক্ষণ না জেরি তাদের নর্দমায় আটকে দেয়।
টম, জেরি এবং রবিন কেবিনে পৌঁছেন যেখানে রবিনকে ফিগ এবং লিকবুট আক্রমণ করে, যারা টম এবং জেরিকে ফার্ডিনান্ডের সাথে বাইরে তালা দেয়। ঝগড়ার সময়, একটি তেলের বাতি ফেটে যায় এবং একটি আগুন শুরু করে যা কেবিনকে গ্রাস করে। ফিগ এবং লিকবুট পালানোর চেষ্টা করার সময়, টম এবং জেরি রবিনকে ছাদে আশ্রয় নিতে পরিচালনা করে। ফিগ এবং লিকবুট কেবিন থেকে পালাতে সক্ষম হন, কিন্তু ফার্দিনান্দের স্কেটবোর্ডে যাত্রা করেন এবং প্যাডেল স্টিমারে বিধ্বস্ত হয়, যেটি নদীর নিচে নিয়ন্ত্রণের বাইরে চলে যায়। রবিনের বাবা তখন তার হেলিকপ্টারে আসেন এবং তাকে বাঁচান, কিন্তু কেবিন ভেঙে পড়ায় টম এবং জেরিকে সাহায্য করার জন্য সময় ফুরিয়ে যায়, যদিও তারা অলৌকিকভাবে বেঁচে যায়। উদ্ধারের পর, রবিনের বাবা তাকে আর কখনো ছেড়ে যাবেন না বলে প্রতিশ্রুতি দেন এবং টম এবং জেরির সাহসিকতা সংবাদপত্র তৈরি করে, যেটি পগসি এবং ফ্র্যাঙ্কি পড়েন, যারা বন্ধু হতে শেখার জন্য টম এবং জেরির জন্য গর্বিত। কিছু সময় পরে, এই জুটি রবিনের বিলাসবহুল ভিলায় একটি নতুন জীবন শুরু করে এবং বিড়াল এবং ইঁদুর দ্বন্দ্বের তাদের পুরানো অভ্যাসে ফিরে আসে।
ইবনে আশ-শাতির
আবুল হাসান আলাউদ্দিন আলি ইবন ইবরাহিম আল আনসারি বা সংক্ষেপে ইবন আশ শাতির বা ইবন আল শাতির (১৩০৪-১৩৭৫খ্রি.) ছিলেন একজন আরব জ্যোতির্বিজ্ঞানী, গণিতবিদ ও প্রকৌশলী। তিনি দামেস্কের উমাইয়া মসজিদে একজন মুওাক্কিত (সালাতের সময়গুলো নির্ধারণের জন্য নির্ধারিত ব্যক্তি) হিসেবে কাজ করতেন এবং ১৩৭১ বা ১৩৭২ সালে তিনি মসজিদের মিনারের জন্য একটি সূর্যঘড়ি তৈরি করেন।
জীবনী
ইবন আশ শাতিরের বয়স যখন ছয় বছর,তখন তার পিতা মৃত্যুবরণ করেন। এরপর তার দাদা তার দায়িত্ব গ্রহণ করেন এবং তার কাছ থেকে তিনি বিজ্ঞানের বিভিন্ন বিষয়ে আকর্ষিত হন। ইবন শাতির শিক্ষা অর্জনের জন্য কায়রো এবং আলেকজান্দ্রিয়া য় যান । আবু আলি আল মাররাকুশি এর কাছে পড়াশোনা সমাপ্ত করে তিনি দামেস্কে ফিরে যান এবং উমাইয়া মসজিদে মুওাক্কিত হিসেবে নিয়োগ প্রাপ্ত হন। তার মুওাক্কিত হিসেবে কাজের মধ্যে ছিলো দৈনিক পাঁচবার সালাতের সময় ও রমজান মাসের শুরু ও শেষ কবে তা নির্ণয় করা। এই কাজ সুষ্ঠুভাবে সম্পন্ন করতে তিনি বিভিন্ন জ্যোতির্বৈজ্ঞানিক যন্ত্র তৈরি করেন। তিনি নানা জ্যোতির্বৈজ্ঞানিক ঘটনা পর্যবেক্ষণ করেন ও গাণিতিকভাবে তা মিলানোর চেষ্টা করেন যা মসজিদের কাজের পাশাপাশি তার নিজের গবেষণাতেও সাহায্যে করছিল। তিনি তার এই গবেষণা একটি জ্যোতির্বৈজ্ঞানিক ছক আকারে লিখে রাখেন। যদিও এই ছক কালের গর্ভে হারিয়ে গেছে।
জ্যোতির্বিজ্ঞানে অবদান
জ্যোতির্বিজ্ঞানের উপর লেখা ইবন আশ শাতিরের লেখা সবচেয়ে গুরুত্বপূর্ণ গ্রন্থ হচ্ছে ‘আল কিতাব নিহায়াত আল সুল ফি তাসহিহ আল উসুল’ (প্রচলিত নিয়মের সংশোধনের জন্য শেষ অভিজান)। এই বইয়ে তিনি টলেমির মডেলের চাঁদ, সূর্যের ও গ্রহের গতিপথের একটি বিরাট অংশ সংশোধন করেন। এখানে তিনি অতিরিক্ত এপিসাইকেল (Epicycle) সরিয়ে সেখানে তুসি যুগলের ব্যবহার করেন। তার এই মডেলটি ১৬ শতাব্দীর জ্যোতির্বিজ্ঞানী নিকোলাস কোপার্নিকাসের মডেলের সাথে অনেকাংশেই মিলে যায়। তার এই কাজটি তার একটি বই ‘জুয আল জাদীদ’ (নতুন গ্রন্থ) –এ প্রকাশ করা হয়।
পূর্ববর্তী জ্যোতির্বিজ্ঞানীদের সাথে ইবন আশ শাতিরের কিছুটা পার্থক্য ছিল। যেমন, পূর্ববর্তী জ্যোতির্বিজ্ঞানীরা তাদের হিসাব মিলাতে চেষ্টা করছিলেন দর্শনের ভিত্তিতে এবং অ্যারিস্টটলিয় জ্যোতির্বিজ্ঞানের ভিত্তিতে। অন্যদিকে ইবন আশ শাতির হিসাব মিলাচ্ছিলেন বাস্তব জগৎ থেকে প্রাপ্ত তথ্য হতে। উদাহরণস্বরূপ, ইবন আশ শাতিরের বাস্তব অভিজ্ঞতা ও পর্যবেক্ষণের ফলেই তিনি টলেমির মডেল হতে একটি এপিসাইকেল সরিয়ে দেন। এর ফলে পূর্বে দেওয়া যে কোনো মডেলের তুলনায় ইবন আশ শাতিরের মডেল উন্নত প্রকৃতির ছিল। এবং এটিই প্রথম মডেল ছিল যা পর্যবেক্ষণের মাধ্যমে পরীক্ষা করা সম্ভব ছিল। তার এই কাজ জ্যোতির্বিজ্ঞানের শাখায় একটি বিপ্লব ঘটিয়েছিল যাকে ‘রেনেসাঁ যুগ পূর্ববর্তী বৈজ্ঞানিক বিপ্লব’ বলা যেতে পারে।
কোপার্নিকাসের উপর সম্ভাব্য প্রভাব
যদিও ইবন আশ শাতিরের মডেলকে পৃথিবীকে বিশ্বজগতের মাঝে ধরা হয়েছিল, তবুও এর থেকে ইতালি য় জ্যোতির্বিজ্ঞানী নিকোলাস কোপার্নিকাস দারুণভাবে অনুপ্রাণিত হয়েছিলেন বলেই অনুভূত হয়। ইবন আশ শাতির যে পদ্ধতিতে টলেমির মডেলকে সংশোধন করেছিলেন, নিকোলাস কোপার্নিকাসের বই ‘De revolutionibus’ ঠিক সে উপায়ই ছিল। কোপার্নিকাসের দেওয়া চন্দ্র ও শুক্রগ্রহের গতিপথ, ইবন আশ শাতিরের মডেলের সাথে মিলে যায়। এসকল কারণে কিছুকিছু পণ্ডিত বলে থাকেন, কোপার্নিকাসের কাছে ইবন শাতিরের কাগজগুলো কোনোভাবে পৌছেছিল। কিছুদিন আগে বাইজেন্টাইনদের সময়কালের ইবন শাতিরের কাজের ন্যায় কাজ সমৃদ্ধ একটি পান্ডুলিপি ইতালি থেকে উদ্ধার হয়। এর ফলে ধারণা করা হয়, যখন পূর্ব হতে জ্ঞান ধীরে ধীরে পশ্চিমে যাচ্ছিলো তখন কোপার্নিকাসের হাতে আসে ইবন আশ শাতিরের কাজ।
রবার্ট ক্লাইভ
thumb|300px|পলাশীর যুদ্ধের পর ক্লাইভের সাথে মীরজাফর দেখা করছেন, শিল্পী ফ্রান্সিস হেম্যানের আঁকা ছবি
thumb|300px|লর্ড ক্লাইভের প্রতিকৃতি রবার্ট ক্লাইভ (সেপ্টেম্বর ২৯, ১৭২৫ - নভেম্বর ২২, ১৭৭৪) ছিলেন ব্রিটিশ ইস্ট ইন্ডিয়া কোম্পানির সেনাপতি এবং ব্রিটিশ উপনিবেশবাদী। তিনি ভারত উপমহাদেশে ইংরেজ সাম্রাজ্যবাদের সূচনা করেন। তার উপাধি ছিল পলাশীর প্রথম ব্যারন। পলাশীর যুদ্ধে তার নেতৃত্বে ইস্ট ইন্ডিয়া কোম্পানির সেনাদল বাংলার নবাব সিরাজউদ্দৌলার সৈন্যদলকে পরাজিত করে।
নবাবগঞ্জের যুদ্ধ
দিল্লীর বাদশা পূর্ণিয়ার নবাব শওকত জঙ্গকে বাংলা-বিহার-উড়িষ্যার নবাবি সনদ পাঠিয়েছিলেন। শওকত নবাব সিরাজদ্দৌলার বিরুদ্ধে যুদ্ধযাত্রার আয়োজন করেন। ইংরেজরা এই সংবাদ পেয়ে গোপনে শওকত জঙ্গের সাথে মিত্রতার করার চেষ্টা করতে থাকে। অপরদিকে মাদ্রাজের ইংরেজ দরবার কর্নেল রবার্ট ক্লাইভকে প্রধান সেনাপতি করে কলকাতা পুনরুদ্ধারের জন্য পাঠায়। সিরাজদ্দৌলাও শওকত জঙ্গকে প্রতিরোধ করার জন্য রওনা হন। পথিমধ্যে নবাবগঞ্জ নামক স্থানে উভয়পক্ষ মুখোমুখি যুদ্ধে লিপ্ত হয়। যুদ্ধে শওকত নিহত হন। সিরাজদ্দৌলা দেওয়ান মোহনলালে র হাতে পূর্ণিয়ার শাসনভার অর্পণ করে রাজধানীতে ফিরে আসেন।
ক্লাইভ ও ওয়াটসন পলতায় পৌঁছেই কলকাতা অভিমুখে রওনা হন। প্রায় বিনাযুদ্ধে তারা কলকাতা দুর্গ জয় করে নেন। এর আগে ক্লাইভ ও ওয়াটসন কলকাতায় এসে সিরাজদ্দৌলার কাছে সন্ধির প্রস্তাব পাঠিয়েছিলেন এবং সিরাজদ্দৌলা তাতে রাজি হয়েছিলেন। কিন্তু ইংরেজরা শর্ত ভঙ্গ করে কলকাতা আক্রমণ করে। সিরাজদ্দৌলা তার মন্ত্রীদের কুচক্রের বিষয়ে শঙ্কিত হয়ে পড়েন এবং এ কারণে ইংরেজদের সাথে একটি সম্পর্ক স্থাপনের জন্য চেষ্টা চালাতে থাকেন। তাই ইংরেজদের সকল দাবিতে রাজি হয়ে তিনি ১৭৫৭ সালের ৭ ফেব্রুয়ারি ইংরেজদের সাথে একটি সন্ধিপত্রে স্বাক্ষর করেন। ইতিহাসে এই সন্ধি 'আলিনগরের সন্ধি' নামে পরিচিত। কিন্তু ইংরেজরা তাদের মতিগতির কোন পরিবর্তন করল না। মূলতঃ তাদের প্রতিদ্বন্দ্বিতা ছিল ফরাসিদের সঙ্গে। কিন্তু সিরাজদ্দৌলা ফরাসিদের বেশি প্রাধান্য দিচ্ছিলেন। আলিনগরের (কলকাতা) সন্ধির প্রতিশ্রুতি পালনে নবাবকে যথেষ্ট ত্যাগ স্বীকার করতে হয়েছিল।
পলাশীর যুদ্ধ
১৭৫৭ সালের ১২ জুন কলকাতার ইংরেজ সৈন্যরা চন্দননগরের সেনাবাহিনীর সঙ্গে মিলিত হয়। সেখানে দুর্গ রক্ষার জন্য অল্প কছু সৈন্য রেখে তারা ১৩ জুন অবশিষ্ট সৈন্য নিয়ে যুদ্ধযাত্রা করে। কলকাতা থেকে মুর্শিদাবাদের পথে হুগলী, কাটোয়ার দুর্গ, অগ্রদ্বীপ ও পলাশীতে নবাবের সৈন্য থাকা সত্ত্বেও তারা কেউ ইংরেজদের পথ রোধ করে নি। ফলে নবাব সিরাজউদ্দৌলা বুঝতে পারেন, তার সেনাপতিরাও এই ষড়যন্ত্রে শামিল।
বিদ্রোহের আভাস পেয়ে সিরাজ মীর জাফরকে বন্দি করার চিন্তা পরিত্যাগ করেন। তিনি মীর জাফরকে ক্ষমা করে তাকে শপথ নিতে বলেন। মীর জাফর পবিত্র কুরআন স্পর্শ করে অঙ্গীকার করেন যে, তিনি শরীরের একবিন্দু রক্ত থাকতেও বাংলার স্বাধীনতাকে ক্ষুণ্ন হতে দেবেন না। গৃহবিবাদের মীমাংসা করে নবাব রায় দুর্লভ, ইয়ার লুৎফ খান, মীর জাফর, মীর মদন, মোহন লাল ও ফরাসি সেনাপতি সিনফ্রেঁকে সৈন্য চালানোর দায়িত্ব দিয়ে তাদের সঙ্গে যুদ্ধযাত্রা করেন।
২৩ জুন সকাল থেকেই পলাশীর প্রান্তরে ইংরেজরা মুখোমুখি যুদ্ধে অবতীর্ণ হওয়ার জন্য প্রস্তুত হয়। ১৭৫৭ সালের ২২ জুন মধ্যরাতে রবার্ট ক্লাইভ কলকাতা থেকে তার বাহিনী নিয়ে পলাশী মৌজার লক্ষবাগ নামে আম্রকাননে এসে তাঁবু গাড়েন। বাগানটির উত্তর-পশ্চিম দিকে গঙ্গা নদী। এর উত্তর-পূর্ব দিকে দুই বর্গমাইলব্যাপী আম্রকানন। বেলা আটটার সময় হঠাৎ করেই মীর মদন ইংরেজ বাহিনীকে আক্রমণ করেন। তার প্রবল আক্রমণে টিকতে না পেরে ক্লাইভ তার সেনাবাহিনী নিয়ে আমবাগানে আশ্রয় নেন। ক্লাইভ কিছুটা বিচলিত হয়ে পড়েন। মীর মদন ধীরে ধীরে অগ্রসর হচ্ছিলেন। কিন্তু মীর জাফর, ইয়ার লুৎফ খান ও রায় দুর্লভ যেখানে সৈন্য সমাবেশ করেছিলেন সেখানেই নিস্পৃহভাবে দাঁড়িয়ে রইলেন। তাদের সামান্য সহায়তা পেলেও হয়ত মীর মদন ইংরেজদের পরাজয় বরণ করতে বাধ্য করতে পারতেন। দুপুরের দিকে হঠাৎ বৃষ্টি নামলে সিরাজউদ্দৌলার গোলাবারুদ ভিজে যায়। তবুও সাহসী মীর মদন এবং অপর সেনাপতি মোহন লাল ইংরেজদের সাথে লড়াই চালিয়ে যেতে লাগলেন। কিন্তু হঠাৎ করেই গোলার আঘাতে মীর মদন মারাত্মকভাবে আহত হন ও মারা যান। নবে সিং হাজারী ও বাহাদুর খান প্রমুখ গোলন্দাজ বাহিনীর প্রধানও একইসাথে মৃত্যুবরণ করেন।
গোলন্দাজ বাহিনীর প্রধান নিহত হওয়ার পর সিরাজউদ্দৌলা মীর জাফর ও রায় দুর্লভকে তাদের অশ্বারোহী বাহিনী নিয়ে তীব্র বেগে অগ্রসর হতে নির্দেশ দেন। কিন্তু উভয় সেনাপতি তার নির্দেশ অমান্য করেন। তাদের যুক্তি ছিল গোলন্দাজ বাহিনীর সহযোগিতা ছাড়া অগ্রসর হওয়া আত্মঘাতী ব্যাপার। কিন্তু কোম্পানি ও নবাবের বাহিনীর মধ্যে তখন দূরত্ব মাত্র কয়েকশত গজ। বিশ্বস্ত সেনাপতি মোহন লাল নবাবকে পরামর্শ দেন যুদ্ধবিরতি ঘটলে বিপর্যয় অবশ্যম্ভাবী কিন্তু সিরাজ মীর জাফর প্রমুখের পরামর্শে পশ্চাৎপসরণের সিদ্ধান্ত নেন। বিকেল পাঁচটায় সিরাজউদ্দৌলার বাহিনী নির্দেশনার অভাবে এবং ইংরেজ বাহিনীর গোলন্দাজি অগ্রসরতার মুখে যুদ্ধবিরতি ঘোষণা করে অর্থাৎ পরাজয় স্বীকার করে। নবাবের ছাউনি ইংরেজদের অধিকারে আসে। ইংরেজদের পক্ষে ৭ জন ইউরোপীয় এবং ১৬ জন দেশীয় সৈন্য নিহত হয়। তখন কোনো উপায় না দেখে সিরাজউদ্দৌলা রাজধানী রক্ষা করার জন্য ২,০০০ সৈন্য নিয়ে মুর্শিদাবাদের উদ্দেশ্যে রওনা দেন। কিন্তু রাজধানী রক্ষা করার জন্যেও কেউ তাকে সাহায্য করেনি। সিরাজউদ্দৌলা তার সহধর্মিণী লুৎফুন্নেসা ও ভৃত্য গোলাম হোসেনকে নিয়ে রাজধানী থেকে বের হয়ে স্থলপথে ভগবানগোলায় পৌঁছে যান এবং সেখান থেকে নৌকাযোগে পদ্মা ও মহানন্দার মধ্য দিয়ে উত্তর দিক অভিমুখে যাত্রা করেন। তার আশা ছিল পশ্চিমাঞ্চলে পৌঁছাতে পারলে ফরাসি সেনাপতি মসিয়ে নাস-এর সহায়তায় পাটনা পর্যন্ত গিয়ে রাজা রামনারায়ণের কাছ থেকে সৈন্য সংগ্রহ করে ফরাসি বাহিনীর সহায়তায় বাংলাকে রক্ষা করবেন। কিন্তু তার সে আশা পূর্ণ হয়নি। সিরাজ পথিমধ্যে বন্দি হন ও মিরনের হাতে বন্দি অবস্থায় তার মৃত্যু ঘটে।
রুশ উইকিপিডিয়া
রুশ উইকিপিডিয়া হচ্ছে সিরিলীয় লিপিতে লেখা বৃহত্তম উইকিপিডিয়া, বা রোমান লিপি ছাড়া অন্য একটি লিপিতে সর্বচ্চ লেখা ও বৃহত্তম।
হুমায়ুন আহমেদ (ক্রিকেটার)
হুমায়ন আহমেদ একজন বাংলাদেশী ক্রিকেটার। তিনি ১৮ জুন ২০১৯ তারিখে বাংলাদেশ ক্রীড়া শিক্ষা প্রতিষ্ঠানের হয়ে ২০১৮–১৯ ঢাকা প্রিমিয়ার ডিভিশন লীগে লিস্ট এ অভিষেক করেন।
মহাভূত
মহাভূত (সংস্কৃত: महाभूत) বা হল "মহান উপাদান"এর জন্য সংস্কৃত ও পালি শব্দ। যাইহোক, খুব কম পণ্ডিত চারটি মহাভূতকে বৃহত্তর অর্থে শারীরিক বাস্তবতার চারটি মৌলিক দিক হিসেবে সংজ্ঞায়িত করেছেন।
হিন্দুধর্মের পবিত্র সাহিত্যে, "মহান" বা "স্থূল" উপাদান (মহাভূত) পাঁচগুণ: আকাশ, বায়ু, অগ্নি, জল ও পৃথিবী।
বৌদ্ধধর্মে, চারটি মহান উপাদান হল পৃথিবী, জল, আগুন ও বায়ু। মহাভূত সাধারণত চতুধাতুর সমার্থক, যা "চারটি উপাদান" এর জন্য পালি। প্রাথমিক  বৌদ্ধধর্মে, চারটি উপাদান হল বোঝার একটি ভিত্তি যা একজনকে 'রূপ' বা বস্তুবাদের আবদ্ধতার মাধ্যমে বিশুদ্ধ 'শূন্যতা' বা নির্বাণের সর্বোচ্চ অবস্থায় নিয়ে যায়।
গিয়্যোম দ্য লোপিতাল
thumb|গিয়্যোম দ্য লোপিতাল গিয়্যোম দ্য লোপিতাল (ইংরেজি ভাষায়: Guillaume de l'Hôpital) (১৬৬১ - ২রা ফেব্রুয়ারি, ১৭০৪) একজন ফরাসি গণিতবিদ। ক্যালকুলাসে লোপিতালের নিয়ম (l'Hôpital's rule) বহুল ব্যবহৃত হয়।
কুলরাজ রণধাওয়া
কুলরাজ কউর রণধাওয়া (জন্ম: ১৬ মে, ১৯৮৩) একজন পাঞ্জাবি চলচ্চিত্র অভিনেত্রী, যিনি করীনা করীনা নামক জনপ্রিয় টেলিভিশন ধারাবাহিকে করিনা নামক চরিত্রে অভনয়ের জন্য পরিচিত।
মানিক সরকার (শিল্পী)
মানিক সরকার ( আসল নাম প্রফুল্লচন্দ্র সরকার - পি সি সরকার ) হলেন ভারতীয় বংশোদ্ভূত মার্কিন আলোক শিল্পী, অ্যানিমেটর, ইঞ্জিনিয়ার এবং লেজার শিল্পী তিনি চারুকলা, কার্টুন, অ্যানিমেশন, লেসার আর্ট শিল্পী এবং সারা বিশ্বের প্রেক্ষাগৃহে লেসার সহযোগে প্রাণবন্ত প্রদর্শনীর মাধ্যমে তার শিল্পীসত্তার পরিচয় উপস্থাপন করেন। তার এনিমেটেড সমস্ত চিত্রগুলি ভারতের শিশুদের গল্প আধারিত এবং সেগুলি আন্তর্জাতিক চলচ্চিত্র উৎসবে মর্যাদাপূর্ণ পুরস্কারের সম্মানিত। বিগত পঁচিশ বৎসর ধরে সেগুলি সরকারি প্রচার মাধ্যমে সম্প্রচারিত হচ্ছে তার লেসার আর্ট এবং বিভিন্ন ধরনের অ্যানিমেশন পরিবেশনা ইন্টারন্যাশনাল লেসার ডিসপ্লে  অ্যাসোসিয়েশনের বৈশ্বিক পুরস্কার লাভ করেছে।